সাংবাদিকতা নিয়ে বলেছেন, অপসংবাদ ও অপসাংবাদিকতা যে কত ক্ষতিকর তা কেবল ভুক্তভোগীই জানেন এবং জীবনের প্রতিটি মুহূর্তে তা তিনি উপলব্ধি করেন। আমার বিরুদ্ধে সংগঠিত অপসংবাদ আমাকে, আমার পরিবারকে, আমার মুরুব্বি ও আত্মীয়-স্বজনকে আহত করেছে, চিšিন্তত করেছে। যেদিন ইত্তেফাকের মতো পত্রিকা ‘যোগাযোগমন্ত্রীর দুর্নীতি ফাঁস করলো বিশ্বব্যাংক’ এবং যেদিন আমাকে নিয়ে অসত্য রিপোর্ট প্রকাশ করে, সেদিন আমার পরম শ্রদ্ধেয় মুরুব্বি, যিনি আমাকে ভালবাসেন, আমাকে সত্য জীবন যাপনের উপদেশ দিয়েছেন, আমার জন্য সব সময় আল্লাহর রহমত কামনা করেন তিনি অসুস্থ হয়ে পড়েছিলেন। মিথ্যা সংবাদ তাঁকে আহত করেছিল। জšে§র পর থেকে যাঁরা আমাকে জানেন, চিনেন এবং আমার সততা ও সরলতা সম্পর্কে ওয়াকিবহাল, ভাঙা রেকর্ডের মতো বাজানো অপসংবাদে তারা বিভ্রান্ত না হলেও চিন্তিত হয়েছেন। পদ্মা সেতুর দায়িত্বপালন নিয়ে এত ব্যস্ত ছিলাম যে, দু’বছর আমি এলাকায় ব্যক্তিগত সফরে, জনগনের সাথে যোগাযোগ রক্ষায় যেতে পারিনি, নিজ গ্রামে যাইনি। পত্রিকায় এত অপপ্রচার হলেও এলাকার জনগণ অপ্রচারে বিভ্রান্ত হননি। যাঁরা অপসংবাদ এখনো ভাঙা রেকর্ডের মতো বাজিয়ে চলেছেন, তারা আজও অনুতপ্ত হয়েছেন বলে মনে হয় না। যে সাংবাদিকদের হাত ধরে অসত্য ও ভিত্তিহীন, কাল্পনিক রিপোর্ট প্রকাশিত হয়েছে তারা সৃষ্টিকর্তার কাছে কী জবাব দেবেন? আমি কোর্টের বিচারে যেতে চাইবো না। তবে মহান আল্লøাহ, সৃষ্টিকর্তার বিচারের অমোঘ বিধান থেকে তারা কী করে রেহাই পাবেন? আমি আমার ধর্ম ও নৈতিকতায় পুরোপুরি বিশ্বাস করি এবং সে আলোকে নিজের জীবন, নিজের কর্মজগতে কাজ সম্পাদন করি। সৃষ্টিকর্তা আল্লাহর উপর অবিচল আস্থা রাখি। সৃষ্টিকর্তা, মহান আল্লøাহ সবাইকে সুমতি ও সুপথের সন্ধান দিন, অনুতপ্ত হয়ে তাঁর কৃপা পাওয়ার সুযোগ দিনÑ এ কামনা করি। আমরা জানি, সংবাদপত্র ও সাংবাদিক সত্যের কণ্ঠস্বর ও সমাজের বিবেক। সংবাদপত্র রাষ্ট্রের চতুর্থ স্তম্ভ। দেশে উন্নয়ন কার্যক্রম ও সুশাসন বাস্তবায়নে সংবাদপত্র অপরিহার্য অনুষঙ্গ। আমি মনে করি, উন্নয়ন ও সুশাসন প্রতিষ্ঠায় গণতন্ত্রের কোনো বিকল্প নেই। আর এই গণতন্ত্রের বিকাশে সাংবাদিকদের উল্লেখযোগ্য ভূমিকা রয়েছে। গণতন্ত্রে যেমন নীতিমালা আছে, সাংবাদিকদেরও তেমনি নীতিমালা রয়েছে। সৎ উদ্দেশ্যে দেশের উন্নয়নে এ দুয়ের সুসমন্বয় হলে দেশের অগ্রগতি ত্বরান্বিত হয়। সংবাদপত্রের এ শক্তি ও ইতিবাচক কার্যধারা সম্পর্কে আমি অবহিত। আমি সংবাদপত্রের প্রসার ও গুণগত উন্নয়ন দেখতে আগ্রহী। সংবাদপত্রের এ গুণগত কারণে আমি সম্পাদক ও সাংবাদিকদের শ্রদ্ধা করি। কিন্তু কোনো সম্পাদক ও সাংবাদিকদের কাছ থেকে অপসংবাদ, অপসংবাদিকতা ও অপআচরণ প্রত্যাশা করি না। এ ধরনের নেতিবাচক কার্যক্রম আস্থা ও শ্রদ্ধার মধ্যে ফাটল ধরায়। সংবাদ ও সাংবাদিকদের প্রতি মানুষের এক ধরনের নস্টালজিয়ার জš§ নেয়। প্রথম আলোর সম্পাদক পত্রিকার এক প্রতিষ্ঠা বার্ষিকীতে আমাকে দাওয়াত দিয়েছিলেন। একাধিকবার তার পক্ষ থেকে টেলিফোন করে আমার উপস্থিতি নিশ্চিত করা হয়েছিল। অনুরোধের প্রেক্ষিতে আমি অনুষ্ঠানে যোগ দিয়েছিলাম। অনুষ্ঠানে আমার উপস্থিতিতে কার্টুন ছবি প্রদর্শন এবং তা ভিডিওতে অতিথিদের দেখানো হয়। অতিথিকে দাওয়াত দিয়ে নিয়ে তাঁকে হেয় প্রতিপন্ন করা কোনো ধরনের ঊঃযরপং? কোনো ধর্মে এ ধরনের বিধান আছে? ইসলাম ধর্মে এ ধরনের কোনো বিধান নেই। এ ধরনেরনজির বাঙালি কালচারেও নেই। এটিকে একধরনের রুচিহীন বিষয় ছাড়া আর কী বলা যায়? “বদলে যাও, বদলে দাও”Ñ তাদের এ স্লে­াগানের সাথে তাদের কার্যক্রমের কোনো মিল পাওয়া যায় না। দাওয়াত দিয়ে উদ্দেশ্যমূলকভাবে কার্টুন প্রদর্শন এবং নানা অসত্য রিপোর্টের প্রতিবাদ জানিয়ে আমি প্রথম আলো সম্পাদক-কে যে চিঠি লিখেছি তা সংযোজন করা হল। কতিপয় পত্রিকার অপসংবাদ ও অপসংবাদিকতা দেশের উন্নয়ন কার্যক্রম যেমন বাধাগ্রস্ত’ করেছে, তেমনি আমার সুনাম নষ্ট করেছে। আমি অপসংবাদের শিকার হয়েছি। কতিপয় পত্রিকার অপপ্রচার আমাকে, আমার পরিবার, আত্মীয়স্বজন, দেশবাসী এবং বিশ্ববাসীর কাছে হেয় প্রতিপন্ন করেছে, আমার সম্মান ও সুখ্যাতি নষ্ট করেছে। আমি পত্রিকার এসব সংবাদের তদন্ত ও সত্যতা যাচাইয়ে কতিপয় সম্পাদককে চিঠি দিয়েছি। আমি বারবার পত্রিকার সম্পাদককে চিঠি দিয়ে তাদের অভিযোগ ও তাদের রিপোর্টের সত্যতা প্রমাণের আহবান জানিয়েছি। আমি তাদের ক্লিয়ারকাট প্রস্তাব দিয়েছিলাম, আসুন, ১৯৯১ খ্রিস্টাব্দে আমি রাজনীতিতে যোগদানের পর থেকে এ যাবৎ আমার ব্যক্তিগত বিষয় ও পদ্মা সেতুসহ যত বিষয় নিয়ে অন্যায়ভাবে আমাকে জড়িয়ে যেসব পত্রিকায় রিপোর্ট করা হয়েছে সেগুলো সংশ্লিষ্ট পত্রিকার সম্পাদক ও আমার যৌথ স্বাক্ষরে ‘দুদক’কে দিয়ে তদন্ত করাই। শুধু অভিযোগ নয়, সত্য প্রকাশ হোক, উদঘাটন হোক, এটা আমি যেমন চাই। তেমনি চাই তদন্তে পত্রিকার খবর অসত্য প্রমাণিত হলে সংশ্লিষ্ট পত্রিকার সম্পাদককে বিচারের দায়-দায়িত্ব নিয়ে কাঠগড়ায় দাঁড়াতে। কিন্তু কোনো সম্পাদক এ বিষয়ে সাড়া দেননি। তাদের ভুলও স্বীকার করেননি। যেসব মিডিয়া এবং তথাকথিত মিডিয়াবাজরা আমাকে নিয়ে যে ষড়যন্ত্র করেছে, আমি তা ভুলে যেতে চাই। সেই বিভীষিকাময় দুঃসময়ের কথা ভুলে যেতে চাই। তবে, আমি এতটুকু আশা করব, যাঁরা আমার সুনামকে ক্ষতিগ্রস্ত করেছেন, সত্য উপলব্ধি করুন এবং সেভাবে তাদের লেখনীর মাধ্যমে আমার প্রতি সুবিচার করুন। এ সুবিচারটুকু আমি আপনাদের কাছে চাইতেই পারি। আমি আশা করি, কতিপয় মিডিয়া অসত্য সংবাদ নিয়ে যে বাড়াবাড়ি করেছেন, আমার সুনাম নষ্ট করেছেন, তারা একদিন লজ্জিত হবেন, আমার বন্ধু হবেন, আমার সততার সহমর্মী হবেন, আমাকে ভালবাসবেন এবং আমার প্রতি আন্তরিক ও সহƒদয় হবেন। আমি মিডিয়ার সহযোগিতা কামনা করি। আমি সারা জীবন সততা, নিষ্ঠা ও স্ব”ছতার মধ্য দিয়ে দায়িত্বপালন করেছি। আল্লাহর রহমতে সমাজে নিজেকে সৎ, পরিশ্রমী ও কর্মঠ মানুষ হিসেবে প্রতিষ্ঠিত করেছি। অনেকে অর্থ উপার্জন করে আরামে-আয়েসে দিন কাটায় এবং অনেকে টাকা আয়-বর্ধনশীল কর্মসূচিতে বিনিয়োগ করে। আমি সৎ উপায়ে অর্জিত আমার উপার্জনের টাকা দিয়ে আর্তমানবতার সেবা করেছি, করে যাচ্ছি। প্রত্যন্ত এলাকার শিক্ষার উন্নয়নে আমার কষ্টলব্ধ উপার্জিত অর্থ ব্যয় করেছি। প্রবাদ আছে- Education is the backbone of the nation শিক্ষা জাতির মেরুদন্ড। শিক্ষা ছাড়া জাতির উন্নতি হয় না। আরেকটি প্রবাদ আছে, “একজন শিক্ষিত মা, একটি শিক্ষিত জাতি উপহার দিতে পারে।” জাতির জনক বঙ্গবন্ধু শেখ মুজিবুর রহমান বলেছিলেন, “সোনার দেশ গড়তে সোনার মানুষ চাই।” অর্থাৎ শিক্ষিত মানুষ চাই। মাননীয় প্রধানমন্ত্রী জননেত্রী শেখ হাসিনা বলেছেন, ‘শিক্ষাই মানব সম্পদ উন্নয়নের চাবিকাঠি।’ এসব বক্তব্যের মূল কথা হলো দেশের উন্নয়নের জন্য, দেশের নেতৃত্বের জন্য শিক্ষিত মানুষ চাই। শিক্ষিত মানুষই পারে বাংলাদেশকে গড়ে তুলতে, নেতৃত্ব দিতে। এদিকটি জীবনের প্রথম দিন থেকে আমাকে উৎসাহিত করেছে। আমি মনে করি, আমি বিশ্বাস করি, শিক্ষিত জনগোষ্ঠীর কারখানা হলো শিক্ষা প্রতিষ্ঠান। মানুষকে দক্ষ, কর্মঠ,যোগ্য, বিনয়ী, বিদ্বান, বুদ্ধিমান, সর্বোপরি মানব সম্পদে রূপান্তরিত বা সোনার মানুষ হিসেবে গড়ে তোলার একমাত্র মাধ্যম- শিক্ষা প্রতিষ্ঠান। এই বিশ্বাস থেকে আমি শিক্ষা প্রসারে আমার সাধ্যমতো কাজ করে চলেছি। একক প্রচেষ্টায় এলাকায় আমি অনেক প্রাথমিক বিদ্যালয়, মাদ্রাসা, উচ্চবিদ্যালয় ও ৪টি বিশ্ববিদ্যালয় কলেজ প্রতিষ্ঠা করেছি। এসব শিক্ষা প্রতিষ্ঠানের মান উন্নয়নে নানা পদক্ষেপ গ্রহণ করেছি। প্রতিটি স্কুল-কলেজ এলাকার গন্ডি পেরিয়ে সমগ্র দেশে সুনাম অর্জন করেছে। মূলত আমার একক প্রচেষ্টায় যতগুলো শিক্ষাপ্রতিষ্ঠান হয়েছে, বাংলাদেশে আর কারও একক প্রচেষ্টা এত শিক্ষাপ্রতিষ্ঠান প্রতিষ্ঠিত হয়নি। আমার নির্বাচনি এলাকা মাদারীপুর-৩ এর কালকিনিতে আমার প্রতিষ্ঠিত শিক্ষা প্রতিষ্ঠানগুলো দেশ-বিদেশ থেকে লোকজন দেখতে আসেন। কলকাতা বিশ্ববিদ্যালয় থেকেও সুধীজনরা এসেছিলেন। সুনীল গঙ্গোপাধ্যায়ের মতো বরেণ্য সাহিত্যিকও এসেছিলেন আমার এলাকায়, আমার শিক্ষা প্রতিষ্ঠানে। তাঁরা আমার শিক্ষা কার্যক্রম দেখে মুগ্ধ হয়েছেন, হয়েছেন বিমোহিত। এসব শিক্ষাপ্রতিষ্ঠান থেকে যাঁরা শিক্ষা গ্রহণ করেছেন, তারা অনেকেই সরকারি ও বেসরকারি সংস্থায় উচ্চপদসহ বিভিন্ন পদে কর্মরত আছেন। শিক্ষা বিস্তারের অবদান রাখার জন্য আমি দেশ-বিদেশে বহু পুরস্কারে ভুষিত হয়েছি। কলকাতা বিশ্ববিদ্যালয় ভারতের স্বাধীনতা দিবসে আমাকে বিশেষ পুরস্কার প্রদান করে। এক অনুষ্ঠানের মাধ্যমে কলকাতা বিশ্ববিদ্যালয়ের দ্বারভাঙা হলে ভাইস-চ্যান্সেলরের হাত থেকে আমি এ পুরস্কার গ্রহণ করি। বিশ্বব্যাংক অন্যায়ভাবে, অসত্য অভিযোগ ও পত্র-পত্রিকার খবরের উপর ভিত্তি করে, আমাকে যে অভিযুক্ত করেছে, এর প্রতিকার কী? পদ্মা সেতুর ঋণ নিয়ে, কার্যক্রম নিয়ে অহেতুক তারা বিশ্বব্যাপী তোলপাড় সৃষ্টি করলো, বাংলাদেশের পদ্মা সেতু নির্মাণকে অনিশ্চয়তায় নিয়ে এলো, এর প্রতিকার কী? এসব নেতিবাচক কার্যক্রমের মাধ্যমে ব্যক্তিগতভাবে আমার সম্মান ও সুনামকে ক্ষুন্নকরা হয়েছে।